- ગાંધીનગર શહેર અને જિલ્લામાં હજુ સુધી મેઘરાજા મન મુકીને વરસ્યા નથી. જિલ્લામાં મૌસમનો સરેરાશ માત્ર અઢી ઇંચ વરસાદ અત્યાર સુધીમાં થયો છે. તેના કારણે જિલ્લાના ખેડૂતોમાં ચિંતાનું વાતાવરણ સર્જાયુ છે. તો બીજી તરફ સતત ભેજ અને વાદળાના કારણે અસહ્ય બફારો અનુભવાઇ રહ્યો છે. આ વાતાવરણના કારણે રોગચાળો માથુ ઉચકે તેવી દહેશત પ્રવર્તે છે. હાલમાં સાંધાના દર્દી, વૃધ્ધો અને ફેફસાના દર્દીઓ ભેજવાળા વાતાવરણથી ભારે પ્રભાવિત થઇ રહ્યાં છે.